open-index/open-wikipedia-markdown huggingface dataset:
Ščytnas

**Ščytnas** (; ) – miestas Varmijos Mozūruose (šiaurės rytų Lenkija). 27,0 tūkst. gyventojų (2007). Didžiausias Mozūrijoje tarptautinis oro uostas.

## Istorija

1350 m. vokiečiai čia įkūrė pilį. Iki 1945 m. miestas priklausė Rytų Prūsijai, buvo Ortelsburgo apskrities centras.
Vygo ežeras

**Vygo ežeras** (, ) – ežeras Karelijos respublikoje, Rusijoje. Ilgis – 89,2 km. Plotis – 23,5 km. Aukštis virš jūros lygio – 89 m. Ežere daugiau nei 500 salų, bendras jų plotas – 126 km². Nuo 1933 m. ežeras yra Baltosios ir Baltijos jūrų kanalo dalis.

Prie ežero įsikūręs Segežo miestas.
Hyginas

Popiežius **šventasis Higinas** () – Romos vyskupas nuo 136 ar 137 iki 140 ar 142 m. Tradicija teigia, kad būdamas popiežiumi Higinas nustatė dvasininkijos privilegijas, apibrėžė laipsnius dvasininkijos hierarchijoje. Tačiau dabartiniai tyrėjai linkę tuo abejoti ir mano, kad tuo metu bažnyčia dar valdyta daugiau ar mažiau kolektyviai. 

Pagal *[[Liber Pontificalis]]* Higinas buvo Atėnuose gimęs graikas, pradžioje buvo filosofas. Tai galbūt paremta tuo, kad jo vardas primena dviejų lotynų autorių vardus.

Irenėjus teigia, kad gnostikas Valentinas () į Romą atėjo Higinui būnant popiežiumi ir čia buvo, kol popiežiumi tapo Anicetas (*Adversus haereses*, III, iii). Kitas gnostikas ir Marciono pirmtakas Cerdas () irgi gyveno Romoje popiežiaujant Higinui. 

*Liber Pontificalis* sieja šio popiežiaus veiklą su dvasininkijos hierarchijos lygių suderinimu (). Tai minima ir popiežiaus Hormizdo biografijoje. *Louis Duchesne* teigė, kad rašytojas galbūt rašė apie žemesniuosius dvasininkijos lygius.

To meto šaltiniuose nėra informacijos, kad jis būtų miręs kankinio mirtimi. Po mirties jis buvo palaidotas Vatikano kalvoje, netoli šv. Petro kapo. 

Jo kaip šventojo diena yra sausio 11 d. 

Išlikę trys jam priskiriami laiškai

## Nuorodos
Pulpa

**Pulpa** () – centrinę danties organo dalį užimantis audinys.

## Sandara

Centrinė pulpos dalis sudaryta iš kraujagyslių ir nervinių rezginių.

Iš išorės centrinę pulpos dalį gaubia odontogeninė sritis, kuri turi tris sluoksnius:
# Ląstelių turinti sritis, vidinis pulpos sluoksnis, kuriame yra fibroblastų ir nediferencijuotų mezenchimos ląstelių.
# Ląstelių neturinti sritis (Weil‘o sritis), joje gausus nervinių skaidulų ir kapiliarų tinklas.
# Odontoblastų sluoksnis, sudarytas iš odontoblastų, kurie išsidėstę viena, rečiau keliomis eilėmis, jų ataugos įsiterpia į dentino vamzdelius.

Pulpoje taip pat yra fibroblastų, imuninių ląstelių: makrofagų, granuliocitų, plazminių ląstelių.

## Funkcijos
Pulpos odontoblastų sluoksnis formuoja dentiną.

Pulpa taip pat atlieka šias funkcijas
* Maitinimo – gausus kapiliarų tinklas aprūpina ląstelinę danties organo dalį maisto medžiagomis
* Jautrumo – pulpa yra įnervuota, todėl dantys yra jautrūs spaudimo, temperatūros ar kitam dirginimui.
* Apsauginę – atlieka imuninės ląstelės.

## Klinikinė reikšmė

Pulpos uždegimas – pulpitas. Pulpitas pasireiškia stipriu danties skausmu.
Vodla

**Vodla** () – upė Rusijoje, Karelijos respublikos pietryčiuose. Išteka iš Vodlozero dviem ištakom – Suchaja Vodla (35&nbsp;km) ir Vama (20&nbsp;km). Įteka į Onegos ežerą.

Viduramžiais upe ėjo rusų kelias prie Baltosios jūros. 30 km nuo žiočių įsikūręs Pudožo miestas.
Managvos ežeras

**Managvos ežeras** (), **Ksolotlanas** (*Lago Xolotlán*) – ežeras vakarinėje Nikaragvoje, į šiaurės vakarus nuo Nikaragvos ežero (su juo jungiasi Tipitapos upe, kuria vanduo nuteka po liūčių). Telkšo 38 m auštyje. Ilgis 60 km, plotas 32 km. Ežero pakrantėje stūkso eilė veikiančių ugnikalnių (Momotombas, Momotombitas ir kt.). Ežero pakrantėje įsikūrusi šalies sostinė Managva, Nagarotės, Tipitapos miestai.

Vidutinė ežero vandens temperatūra – 26–30 °C.

XX a. vid. ežeras buvo smarkiai užterštas gyvsidabriu. 1998 m. per uraganą „Mičas“ ežero vandens lygis pakilo 3 m ir nusiaubė pakrančių gyvenvietes.

## Laukinė gamta
Managvos ežere gyvena apie 20 rūšių žuvų. Vystoma žvejyba (žvejojamos rūšys *Lepisosteus tropicus, Cichlasoma citrinellum, C. dovii, C. friedrichstahlii, C. labiatum, C. managuense*).


Mateare Barco.jpg|Valtis ežero pakrantėje
NI Lago Managua 0411 006 (17232701646).jpg|Momotombo ugnikalnis Managvos ežero pakrantėje
Paseo Xolotlan.jpg|Paplūdimys prie ežero


## Šaltiniai
Kampo Grandė

**Kampo Grandė** ( 'didysis laukas') – miestas pietvakarinėje Brazilijoje, Centro Vakarų regione, Marakažu kalnagūbryje. Pietų Mato Groso valstijos sostinė. Maisto, odos, medienos apdirbimo pramonė. Svarbus galvijų prekybos centras, taip pat apylinkėse auginamos sojos, kukurūzai, ryžiai, pupelės. Yra 4 universitetai ir 1 universitetinis centras, krašto, šiuolaikinio meno, telekomunikacijos, indėnų muziejai. Tarptautinis oro uostas. Geležinkeliai į Bauru ir Korumbą.

## Istorija

Miestas išaugo iš nedidelio kaimelio, įkurto 1877 m. Oficialiai pripažinta 1899 m.

## Šaltiniai
Baravykai (Šilalė)

**Baravykai** – kaimas Šilalės rajono savivaldybėje, 3 km į rytus nuo Bilionių. Aukščiausias kaimo taškas 172,4 m.

## Gyventojai

## Šaltiniai
Padvarninkai (Bilioniai)

**Padvarninkai** – kaimas Šilalės rajono savivaldybėje, 3 km į šiaurės vakarus nuo Bilionių. 

## Gyventojai

## Šaltiniai
Plunksnės

**Plunksnės** – kaimas Šilalės rajono savivaldybėje, 1 km į rytus nuo Stonių, kairiajame Rungio upelio krante. Seniūnaitijos centras.

## Gyventojai

## Šaltiniai
Vilniaus troleibusai

**Vilniaus troleibusai** – viena iš dviejų Lietuvos troleibusų sistemų. Maršrutai, transporto priemonės ir infrastruktūra valdomi miesto savivaldybei priklausančios įmonės UAB „Vilniaus viešasis transportas“.

## Istorija

1956 m. spalį įkurta Vilniaus troleibusų valdyba, nutiestas 7,8 km ilgio kontaktinis tinklas ir pastatytas parkas 25 troleibusams. Tų pačių metų lapkričio 6 d. išriedėjo pirmi 7 MTB-82D troleibusai maršrutu „Antakalnis–Stotis“.

1981 m. troleibusų skaičius du kartus viršijo parko aptarnavimo projektinį galingumą, tad nuspręsta statyti antrąjį parką. Jis atidarytas 1985 m. gruodžio 28 d. Viršuliškių mikrorajone. Čia galėta aptarnauti 150 troleibusų.

1993 m. balandį valdyba reorganizuota į UAB „Vilniaus troleibusai“ (steigėja/savininkė Vilniaus miesto savivaldybė).

1996–1997 m. iš savivaldybės biudžeto įsigyta 30 naujų čekiškų troleibusų „Škoda 14Tr“, o 1999 m. – 23 „Škoda 14TrM“.

2004–2006 m. lizingo būdu įsigijo 45 naujus lenkiškus žemagrindžius troleibusus „Solaris Trollino 15 AC“.

2011 m. lapkričio 4 d. įmonė reorganizuota į UAB „Vilniaus viešasis transportas“.

2018–2019 m. įmonė įsigijo 41 naujus „Solaris Trollino IV 12“ troleibusus.

2023 m. įmonė pasirašė sutartį dėl 91 troleibuso „Škoda 32Tr“ įsigijimo. Šiais troleibusais planuojama palaipsniui pakeisti senuosius „Škoda 14Tr“ troleibusus. Pirmieji troleibusai pagal šią sutartį gauti ir pradėjo kursuoti 2024 m. vasarą. Vėliau planuojama skelbti dar vieną konkursą dėl 73 triašių troleibusų pirkimo, kuriuos planuojama gauti 2025 m.

## Maršrutai
Vilniuje yra ~250 troleibusų, kurie aptarnauja 16 maršrutų.

Žiemos sezono metu (mokslo metais) darbo dienomis į gatves išrieda 171, savaitgaliais – 95 troleibusai, kurie per dieną nuvažiuoja 36 336 km.

Trumpiausias troleibusų maršrutas – 21-asis (7,1 km, normatyvas – 18 min).

Daugiausiai (20 troleibusų) važiuoja 7-uoju maršrutu, mažiausiai (2 troleibusai) – 21 maršrutu.

Mažiausiu intervalu važinėja 2, 4, 6, 7, 17 maršrutų troleibusai. Piko metu dažnai važiuoja ir 18 maršruto troleibusai, bet kitu metu jie važiuoja itin retai. Vidutinis intervalas tarp troleibusų piko metu yra 5-8 minutės.

## Modelių sąrašas

## Galerija

Vaizdas:Skoda-Vilnis1.jpg|2 maršrutas, nebeeksploatuojamas Škoda 9Tr troleibusas
Vaizdas:Amber Vilnis 12 ac.JPG|3 maršrutas, Am {| class="wikitable sortable" |- |<nowiki/>Škoda 9Tr | Amber Vilnis 12AC troleibusas
Vaizdas:Trolleybus Vilnius - Flickr - FaceMePLS.jpg|10 maršrutas, Škoda 14Tr troleibusas
Vaizdas:TROLLEY BUSSES AT VILLINUS STATION LITHUANIA SEP 2013 (9851887796).jpg|16 maršrutas, Škoda 15Tr troleibusas
Vaizdas:Trolleybus in Vilnius, Solaris Trollino 15 n°1678.jpg|17 maršrutas, Solaris Trollino II 15 AC troleibusas
Vaizdas:Solaris Trollino 12 Vilnius.jpg|19 maršrutas, Solaris Trollino IV 12 troleibusas
Vaizdas:Škoda 14TrM trolleybus in Vilnius.JPG|20 maršrutas, Škoda 14TrM troleibusas


## Šaltiniai

## Susiję straipsniai
* Vilniaus viešasis transportas
* UAB „Vilniaus viešasis transportas“ autobusų maršrutai

## Nuorodos
* UAB „Vilniaus viešasis transportas“ Oficiali svetainė
Stoniai

**Stoniai** – kaimas Šilalės rajono savivaldybėje, 1,5 km į pietryčius nuo Bilionių. Aukščiausias Stonių taškas – 185 m virš jūros lygio.

## Gyventojai

## Šaltiniai
Smalkviečiai

**Smalkviečiai** – kaimas Šilalės rajono savivaldybėje, 1 km rytus nuo Palentinio, dešiniajame Raudžio upelio krante.

## Gyventojai

## Šaltiniai
Yuridia

**Juridija Fransiska Gaciola Flores** (*Yuridia Francisca Gaxiola Flores*, geriau žinoma tiesiog kaip **Yuridia**, g. 1986 m. spalio 4 d.) – Meksikos pop muzikos atlikėja. Išpopuliarėjo visoje šalyje 2005 m. realybės šou *La academia* užėmusi antrąją vietą. Yra išleidusi 3 albumus. Albumas *La Voz de un Ángel* netrukus po išleidimo tapo perkamiausiu Meksikoje ir užėmė topų viršūnes.

Yuridia perdainavo ispaniškai tokius pasaulinius hitus kaip Bryan Adams *Everything I Do* („Todo Lo Que Hago Lo Hago Por Ti“), Bon Jovi *This Ain’t a Love Song* („Como Yo Nadie Te Ha Amado“) ir kt.

## Diskografija

### Studijiniai albumai
* *La Voz de un Ángel* (2005 m.)
* *Habla El Corazón* (2006 m.)
* *Entre Mariposas* (2007 m.)
* *Nada es Color de Rosa* (2009 m.)
* *Para Mí* (2011 m.)
* *6* (2015 m.)

### Kompiliaciniai albumai
* *Yuridia Remixes* (2008 m.)
Lietuvių tautinio jaunimo sąjunga „Jaunalietuviai“

**Lietuvių tautinio jaunimo sąjunga „Jaunalietuviai“** – jaunimo visuomeninė organizacija, veikusi 1994–2001 m.

Įsikūrė 1994 m. liepos 17 d., Lietuvių tautinio jaunimo sąjungą „Jaunoji Lietuva" reorganizavus į dvi organizacijas – Lietuvių Nacionalinę partiją „Jaunoji Lietuva“ ir Lietuvių tautinio jaunimo sąjungą „Jaunalietuviai“. Abiejoms organizacijoms liko vadovauti Stanislovas Buškevičius, stovintis jaunalietuvių priešakyje nuo pat jų atkūrimo 1988 m. 1998–2001 m. LTJS „Jaunalietuviai“ vadovavo Marius Kundrotas.

2001 m. lapkričio 17 d. Mariaus Kundroto iniciatyva Lietuvių tautinio jaunimo sąjunga „Jaunalietuviai“, Jaunųjų nacionaldemokratų judėjimas ir Lietuvių tautinio jaunimo organizacija „Jaunoji karta“ susijungė į vieningą asociaciją – Lietuvių tautinio jaunimo lygą (LTJL), kuri Teisingumo ministerijoje įregistruota 2002 m. gegužės mėn. (vadovas – Marius Kundrotas).
Severėnai

**Severėnai** – kaimas Šilalės rajono savivaldybėje, 3 km į pietryčius nuo Palentinio, dešiniajame Raudžio upelio krante, prie pat Šilalės ir Kelmės rajonų bei Tauragės ir Šiaulių apskričių ribos. Severėnų seniūnaitijos centras yra Varsneliai.

## Gyventojai

## Šaltiniai
Spingiai (Palentinis)

**Spingiai** – kaimas Šilalės rajono savivaldybėje, 2 km į šiaurę nuo Palentinio, prie Nakačios upelio ištakų.

## Gyventojai

## Šaltiniai
Pinciškė (Šilalė)

**Pinciškė** – kaimas Šilalės rajono savivaldybėje, 1 km į vakarus nuo Beržės, prie Nakačios ir jos intako, ištekančio iš Paršežerio, santakos.

## Gyventojai

## Šaltiniai
Lentinė (Palentinis)

**Lentinė** – kaimas Šilalės rajono savivaldybėje, 1 km į rytus nuo Beržė prie kelio į Palentinį. 

## Gyventojai

## Šaltiniai
Delfinai (grupė)

**Delfinai** – Lietuvos pop muzikos grupė. Pagrindinis vokalistas ir grupės lyderis – Stano.

## Istorija
„Delfinai“ debiutavo su singlu *Svajonės*, kuris netrukus tapo vienu iš grojamiausių kūrinių Lietuvos radijo stočių eteryje. Kiti singlai *Viskas Bus Gerai, Žemyn* taip pat susilaukė didelio populiarumo. Debiutinis albumas *Svajonės* tapo vienas perkamiausių Lietuvoje (>70 tūkst. kopijų). Grupės populiarumas nesumenko ir jų grojamos dainos užima topų viršūnes.

„Delfinai“ keliskart apdovanoti Radiocentro apdovanojimuose.

Nuo 2009 m. ši grupė nekoncertuoja ir yra nutraukusi savo veiklą. 

## Diskografija
* *[[Svajonės (albumas)|Svajonės]]*, 2001 m.
* *[[Dangus (albumas)|Dangus]]*, 2002 m.
* *[[Krantas (albumas)|Krantas]]*, 2003 m.
* *[[Kai tu šalia]]*, 2004 m.
* *[[Vėjas (albumas)|Vėjas]]*, 2004 m.
* *[[Ačiū tau]]*, 2005 m.
* *[[5 metai DVD]]*, 2006 m.
* *[[Dabar ir čia]]*, 2006 m.

## Apdovanojimai

## Nuorodos
* Grupė "Delfinai", pakartot.lt 
* Grupės "Delfinai" oficialus puslapis
* last.fm profilis
Tenesis (upė)

**Tenesis** () − upė JAV pietryčiuose, Ohajo kairysis intakas.

Tenesio upė prasideda ties Noksviliu iš susiliejusių Holstono (*Holston*) ir Frenč Brūdo (*French Broad*) upių, tekančių nuo Apalačų kalnų.

Upės nuotėkį reguliuoja 9 tvenkiniai (didžiausias Kentukio, 1100&nbsp;km²). Upė laivuojama nuo Noksvilio; yra daug šliuzų.

Didžiausi miestai prie Tenesio:
* Hantsvilis
* Noksvilis (*Knoxville*)
* Čatanūga (*Chattanooga*)

## Nuorodos
* Tenesio upė
Usumasinta

**Usumasinta** () – upė Meksikoje ir Gvatemaloje. Susiformuoja susiliejus Pasjono ir Salinaso upėms, prasidedančioms Gvatemaloje, Čiapaso Siera Madrėje. Teka į šiaurės vakarus. Sudaro sieną tarp Gvatemalos ir Meksikos Čiapaso valstijos, vėliau teka Tabasko valstija. Žemupyje teka aliuvinėmis žemumomis, sudaro daug senvagių, suformuoja deltą. Pagrindinė, kairioji deltos šaka įteka į Grichalvos upę, vidurinė (vadinama San Pedru ir San Pablu) – tiesiai į Meksikos įlanką, dešinioji (Palisada) – į Terminoso lagūną (Kampečės valstija). Ilgis, kartu su Salinaso upe – apie 1000 km.

Didžiausi intakai – Lakantunas (kairysis), San Pedras (dešinysis).

400 km žemupio ruožas laivuojamas (svarbi eksporto arterija). Metinis nuotėkis – 58 900 x 106 m³. Pagrindiniai miestai prie upės: Frontera Korosalis, Tenosikė, Balankanas, Emiliano Sapata, Chonuta.

Majų civilizacijos laikotarpiu upė buvo svarbus prekybos kelias. Du iš didžiausių majų miestų – Jaščilanas ir Piedras Negrasas įsikūrė prie upės.


Frontera Corozal.JPG|Prieplauka Frontera Korosalyje
RIO USUMACINTA, DESDE TENOSIQUE, TABASCO - panoramio.jpg|Usumasinta ties Tenosike
Cañon del usumacinta.jpg|Usumasintos kanjonas
Pantanos de Centla 2.JPG|Usumasintos ir Grichalvos santaka


## Šaltiniai
Erreway: 4 Caminos

**Erreway: 4 Caminos** („Erreway: 4 Keliai“) – Cris Morena 2004 m. sukurtas filmas, pasirodęs 2004 m. liepą Buenos Airėse. Pagrindinius vaidmenis atlieka grupės „Erreway“ nariai: Luisana Lopilato (Mia), Felipe Colombo (Manuel), Benjamin Rojas (Pablo) ir Camila Bordonaba (Marizza). Filmas DVD formatu pasirodė 2005 metais.

## Apie filmą

Tai istorija apie keturis 18-mečius, žūt būt siekiančius įgyvendinti savo svajones, išleisti savo grupės kompaktinį diską, važinėti po pasaulį, rengti koncertus ir taip išpopuliarinti savo muziką. Taigi vieną dieną Pablas (Benjamin Rojas), Marizza (Camila Bordonaba), Mia (Luisana Lopilato) ir Manuelis (Felipe Colombo) susiruošia į kelionę po gražiąją Argentiną. Tačiau sėsdami į pasenusį ir ne itin gerai veikiantį autobusiuką jie nė nenutuokė, kiek jiems visko teks patirti kelionės į žvaigždes metu: siaubingą ir nepagydomą Mijos ligą, jos nėštumą, varginančius kelionės vingius, sukčius, besistengiančius nugvelbti iš jaunuolių vargais uždirbtus pinigus ir dar daugybę visko… Ir galų gale, įveikę visus sunkumus, daugybę kartų nugriuvę ir vėl atsikėlę, jie pagaliau supranta, kad nėra tokių sunkumų, kurių negalėtum įveikti lydimas geriausių savo draugų, kurie dėl tavęs pasiruošę padaryti bet ką, kaip ir tu dėl jų.. Taigi meilė ir draugystė yra svarbiausios dalys šioje ispūdingoje istorijoje.

## Veikėjai
* Manuel - Felipe Colombo 
* Marizza - Camila Bordonaba 
* Mia - Luisana Lopilato 
* Pablo - Benjamin Rojas 
* Benito - Rolly Serrano
* Candela (kūdikis) – Valentina Carlos
* Candela (1 metų) – Camila Majtansky
* Candela (1 metų) – Micaela Majtansky
* Candela (suaugusi) – Carla Pandolfi
* Dr. Agüero - Francisco Nardi
* Tomás J. Cóspito (vadybininkas) – Gino Renni
* Angioletti - Claudio Rissi
USNO katalogas

**USNO katalogas** – JAV laivyno observatorijos astrometrinis 488 mln. žvaigždžių iki 21 ryškio katalogas.

Jis buvo paskelbtas 1996 m. USNO-A kataloge. 1998 m. buvo paskelbtas ir patikslintas šio katalogo variantas, kuriame yra tikslios 526 mln. žvaigždžių koordinatės. Dabar yra ruošiamas USNO-B 1 mlrd. žvaigždžių katalogas su tiksliomis koordinatėmis ir jų savaisiais judėjimais.
Padvarninkai (Žadeikiai)

**Padvarninkai** – kaimas Šilalės rajono savivaldybėje, prie pat Žadeikių, kairiajame Šaunio krante. Seniūnaitijos centras.

## Gyventojai

## Šaltiniai
Morava (upė)

**Morava** (, , ) – upė Čekijoje, Slovakijoje ir Austrijoje, kairysis Dunojaus intakas.

Prasideda Sudetuose, 1390 m virš jūros lygio, netoli Čekijos-Lenkijos sienos. Teka į pietryčius, prie Otkrovicų miesto pasuka į pietvakarius, įteka į Dunojų prie Bratislavos. Žemupyje sudaro Čekijos-Slovakijos, vėliau Slovakijos-Austrijos sienas.

Laivuojama iki Godonino, 130 km nuo žiočių. Vanduo naudojamas drėkinimui ir hidroenergijos gamybai.

Intakai – Mijava, Rudava, Dijė.

Miestai – Olomoucas, Bratislava.
Palokystis

**Palokystis** – kaimas Šilalės rajono savivaldybėje, prie automagistralės , kairiajame Lokystos krante. Seniūnaitijos centras. Stūkso Palokysčio akmuo su pėda.

## Istorija

1595 m. minimas Palokysčio dvaras.

## Gyventojai

## Šaltiniai
Tado

**Tado** – istorinė gbe valstybė Vakarų Afrikoje, Vergų krante (dabartinių Togo ir Benino teritorijoje), klestėjusi XIII–XV a. Ją sukūrusi tauta vadinama adžais. To paties pavadinimo buvo ir šios valstybės sostinė, dabar nedidelis kaimelis Benino ir Togo pasienyje.

## Istorija
Tado buvo pirmoji gbe tautų sukurta valstybė, šioms tautoms migruojant į vakarus, iš Ketu apylinkių. Apie XIII a. jie įkūrė Tado sostinę **Ezame** (dabar Tado kaimelis netoli Tahuno). Legenda pasakoja, kad visam miesteliui susirgus, čia atsikėlė žiniuonis *Togbui-Anyi*, kuris išgydė visus žmones ir tapo pirmuoju karaliumi.

Iš Tado save kildina visos Vergų kranto tautos. Dalis išeivių iš Tado migravo į vakarus, kur sukūrė Notsės valstybę. Ji tapo eve tautos pradžia. Kiti išeiviai migravo į pietryčius, kur davė pradžią fonų tautybei. Dar viena dalis pietuose įkūrė Ardros karalystę, kuri ilgainiui perėmė hegemoniją Vergų krante ir paveldėjo Tado karalystės dinastiją.

Iš Ardros kilo kitos trys karalystės Vergų kranto pietinėje dalyje. Minima, kad XVII a. trys broliai įsikūrė skirtingose vietovėse. *Kokponas* liko valdyti Aladoje (Ardroje), *Doaklinas* įkūrė Abomėjų (Dahomėjos sostinę), o *Teagdanlinas* – Adžačę.

Tado kaimelis su išlikusiais valdovų rūmais ir dinastija (šiuo metu valdo 186-as valdovas), iki šiol yra šventa vieta visiems adžų tautos atstovams. Šie renkasi į didžiausią tautos šventę, kuri skirta paminėti pirmąjį karalių.

## Nuorodos
*
Anicetas

**[[Šventasis]] Anicetas** (m. 167 m. balandžio 17 d. Roma, Italija) – popiežius nuo 155 iki 166 m., nors šaltiniai nurodo ir kitas datas. Siras iš Emesos miesto Sirijoje. Graikiškai Anicetas reiškia „nenugalėtas“.

Tradiciškai laikomas kankiniu, bet istorinių duomenų apie jo kankinystę neturima.

## Veikla
Šv. Irenėjus mini, kad šv. Aniceto pontifikato metais į Romą iš Smirnos atvyko garsus vyskupas šv. Polikarpas, apaštalo Jono mokinys ir diskutavo su šv. Anicetu apie Velykų šventimo datą (Smirnos bažnyčia švęsdavo 14-ąją nisano mėnesio dieną, o Romos bažnyčia Velykas šventė tą savaitės dieną, kuri sutampa su Kristaus nukryžiavimu – sekmadienį). Bendro sutarimo pasiekta nebuvo, tačiau šv. Anicetas sutiko, kad Smirnos bažnyčia ir toliau laikytųsi įprastos dienos.

Jis taip pat pasmerkė montanizmo judėjimą, aktyviai priešinosi gnosticizmui ir markionizmui. *Liber Pontificalis* teigia, kad šv. Anicetas uždraudė šventikams augintis ilgus plaukus (turbūt dėl to, kad gnostikai buvo ilgaplaukiai).

## Šaltiniai
* Liber Pontificalis
* Katalikų enciklpedija

## Nuorodos
Alkupis (Šilalė)

**Alkupis** – kaimas Šilalės rajono savivaldybėje, 3 km į rytus nuo Žadeikių, šiauriau Alkupio ir į šiaurės vakarus nuo Paros upės ištakų. Kaime, 250 metrų į pietvakarius nuo Alkupio kapinaičių yra alkakalnis, vadinamas Šventkalniu. Tai 10 metrų aukščio ir 140 su 60 m ilgio ir pločio kalva, ją puslankiu supa drėgna loma, vadinama Buline. Kaimo kapinėse yra koplytėlė ir paminklas apylinkių partizanams.

## Istorija

Pirmą kartą kaimo vardas rašytiniuose šaltiniuose paminėtas 1562 m. Šiauduvos valsčiaus inventoriuje. 1593 m. kaime buvo 24 valakai žemės. 1923 m. Alkupyje buvo 30, 2005 m. – 22 sodybos.

## Gyventojai

## Šaltiniai
Dulkių Laukas

**Dulkių Laukas** – kaimas Šilalės rajono savivaldybėje, 5 km į šiaurės rytus nuo Žadeikių, kairiajame Lokystos krante.

## Gyventojai

## Šaltiniai
Ievoniškiai

**Ievoniškiai** – kaimas Šilalės rajono savivaldybėje, 2 km į pietvakarius nuo Laukuvos, dešiniajame Lokystos krante.

## Gyventojai

### Žymūs žmonės
* Julijonas Kosinskis (1833–1914), chirurgas

## Šaltiniai

*
Klabai

:: *Apie kaimą Bijotų seniūnijoje žr. [[Klabai (Bijotai)]]*.

**Klabai** – kaimas Šilalės rajono savivaldybėje, į pietus nuo dešiniojo Paros upės kranto, 4 km į pietryčius nuo Žadeikių. Kaimo pietuose yra Bokštų – Klabų durpynas, šiame durpyne prasideda Jūros upės kairysis intakas Vėžus.

## Gyventojai

## Šaltiniai
Kuliškiai

**Kuliškiai** – kaimas Šilalės rajono savivaldybėje, 2 km į vakarus nuo Žadeikių.

## Gyventojai

## Šaltiniai
Prapymas

**Prapymas** – kaimas Šilalės rajono savivaldybėje, 2 km į šiaurės rytus nuo Žadeikių, piečiau automagistralės , prie tunelio, einančio po šia automagistrale ir jungiančio šį kaimą su Girininkais. Seniūnaitijos centras.

## Gyventojai

## Šaltiniai
Girininkai II (Šilalė)

**Girininkai II** – buvęs kaimas Šilalės rajono savivaldybėje, kairiajame Kerčupio krante, šiauriau autostrados .

## Gyventojai

## Šaltiniai
Šaukliškė

**Šaukliškė** – kaimas Šilalės rajono savivaldybėje, 4 km į šiaurę nuo Žadeikių, Šventų miške.

## Gyventojai

## Šaltiniai
Šeručiai

**Šeručiai** – kaimas Šilalės rajono savivaldybėje, 5 km į pietryčius nuo Žadeikių, kairiajame Paros upės krante, 1 km į vakarus nuo jos ir Lokystos santakos.

## Gyventojai

## Šaltiniai
Šventai

**Šventai** – kaimas Šilalės rajono savivaldybėje, 3 km į šiaurės vakarus nuo Žadeikių. Aplink plyti Šventų miškas.

## Istorija

|}

## Gyventojai

## Šaltiniai
Senežas

**Senežas** () – ežeras Rusijoje, Maskvos srityje, į šiaurės vakarus nuo Maskvos, Klino-Dmitrovo kalvagūbryje. Ilgis – 5 km. Plotis – 3,5 km.

Ežeras faktiškai yra tvenkinys, susidaręs statant kanalą tarp Sestros ir Istros upių. Kanalas buvo skirtas gabenti akmenims iš Volgos į Maskvą, Kristaus Gelbėtojo cerkvei statyti. Darbai prasidėjo 1826 m., tęsėsi beveik 25 metus. Jų metu buvo pastatyti trys šliuzai, 8,5 km ilgio kanalas ir užtvanka. Neatlaikęs konkurencijos su Nikolajevo geležinkeliu kanalas buvo apleistas.

Ledyninės kilmės ežeras, davęs vardą vandens telkiniui dabar yra viena iš įlankų pietinėje Senežo dalyje.

Prie ežero įsikūręs Solnečnogorskas – populiari maskviečių poilsio vieta.
Girininkai (Žadeikiai)

**Girininkai** (anksčiau ***Girininkai I***) – kaimas Šilalės rajono savivaldybėje, 5 km į šiaurės rytus nuo Žadeikių, į rytus nuo Kerčupio ištakų. 

## Gyventojai

## Šaltiniai
LOMO

**LOMO** (, „Leningrado optikos ir mechanikos susivienijimas“) – stambiausia Rusijoje optinių-mechaninių ir optinių-elektroninių prietaisų gamybos kompanija.

## Istorija
Įkurta 1913 m. Peterburge kaip *Rusijos optinės ir mechaninės gamybos akcinė bendrovė* (). 1914 m. ėmė veikti. Pirmojo pasaulinio karo metais gamino patrankų taikiklius.

1930 m. pagamino pirmąjį Rusijoje fotoaparatą. Tarybiniais laikais daug metų vadinosi GOMZ ( 'Valstybinė optikos ir mechanikos gamykla')

1962 m. įmonė pertvarkyta į LOMO. 1993 m. privatizuota ir tapo AB LOMO, kurios akcijas turi daugiau kaip 16 000 akcininkų. Šiuo metu LOMO dirba virš 3000 darbuotojų.

Naktinio matymo įranga ir teleskopai sudaro virš 30 % kompanijos eksporto. Vokietija yra didžiausias LOMO produkcijos importuotojas. Medicininę įrangą, šviesolaidžius, endoskopus, fotoaparatus gamina daugiausia Rusijos rinkai. Karinė ir mokslinė įranga sudaro didelę dalį LOMO eksporto į tokias šalis, kaip Izraelis, Indija, JAV, Kanada, Meksika.

## Produkcija

* aerodromų įranga – lazeriniai debesų tolimačiai, matomumo matuokliai
* lazeriai
* mikroskopai – paprasti optiniai, liuminescenciniai, inversiniai, poliariaciniai ir kt., skirti naudoti medicinoje, biologiniuose tyrimuose ir t. t., skaitmeniniai mikroskopai
* mikrovizoriai
* stebėjimo prietaisai – žiūronai, mėgėjiški teleskopai, naktinio matymo prietaisai, naktinio matymo taikikliai
* spektriniai prietaisai – kvantometrai, spektrofotometrai ir kt.
* medicininiai endoskopai
* laboratorinės diagnostikos įranga
* judančių reklaminių vaizdų įranga
* optiniai elementai – lęšiai, prizmės ir kt.
* karinė optika ir optoelektronika ir t. t.

## Nuorodos
* LOMO oficiali svetainė
Ardra

**Ardra** – istorinė gbe valstybė Vakarų Afrikoje, Vergų krante (dabartinio pietų Benino teritorijoje). Seniau vadinta **Alada**.

Ardros kūrėjai yra etninė grupė **aizai** (*Ayizɔ*), kurie kalba aizų kalba, priskiriama gbe kalbų fla-fera grupei. Šiuo metu priskaičiuojama apie 227 tūkst. aizų.

## Istorija
Į Ardros teritoriją pietiniame Benine gbe tautos migravo XV a. iš Tado valstybės. Ten jos įkūrė Alados miestą, kurią ilgai valdė vietiniai valdovai. Ilgainiui Alada ėmė kontroliuoti didelę dalį gbe teritorijų.

1590–1610 m. valdė karalius Koponas, kuris yra pirmasis istoriškai patvirtintas Alados karalius. Po jo mirties jo trys broliai pasidalino valstybę, pradėdami valdyti skirtingose vietose. Taip dinastija išplito į Dahomėją ir Adžačę.

Valstybė buvo pati stipriausia Vergų kranto šalis. 1724 m. ji nebeatsilaikė prieš augančią Dahomėjos karalystės galybę, ir ją okupavo karalius Agadža.

Po prancūzų okupacijos Ardros valstybei buvo sugrąžintas suverenitetas, ją vėl atskyrus nuo Dahomėjos. Valdovų dinastija išlikusi iki dabar.

## Valdovų sąrašas
Ardros valdovai buvo tituluojami Alada hosu arba Adžahutononais. Toliau pateikiamas tradicinis valdovų sąrašas:
* Aholuho ~1440
* De Nufion ~1445
* Dassu ~1458
* Dassa ~1470
* Adjakpa ~1475
* Yessu ~1490
* Azoton ~1495
* Yessu ~1498
* Akonde ~1510
* Amamu ~1520
* Agagnon ~1530
* Agbangba ~1540
* Hueze ~1550
* Agbande ~1560
* Kin-Ha ~1580
* Mindji ~1585
* Akoli ~1587-1590
* Kopon ~1590-1610, pirmasis istoriškai patvirtintas
* Hunungungu ~1610
* Te-Agdanlin ~1620
* Lamadje Pokonu ~1660
* Tezifon nuo ~1660
* gBagwe
* dAdjara iki 1724
* Nuo 1724 m. Dahomėjos karalystės vasalė:
** Mijo nuo 1742
** Ajahuton ~1780 – 1792 (?)
** Ganhwa ~1792 – 1842
** Deka ~1845
** Ganhwa
** Ganji Sindje Ajahutonon-Kpevi 1842–1879
** Gi-gla No-Don Gbé-non Mau 1879–1894
* Nuo 1894 m. Prancūzų Dahomėjos, vėliau Dahomėjos Respublikos ir Benino sudėtyje:
** Gi-gla Gunhu-Hugnon 1894–1898
** Djihento 1898–1923
** Kanfon 1923–1954
** Gi-gla II 1954–1990
** Kpodégbé Djigla nuo 1992

## Nuorodos
Dvinos įlanka

**Dvinos įlanka** () – įlanka Baltosios jūros pietinėje dalyje. Ilgis – 93 km. Plotis žiotyse – 130 km. Gylis – 120 m. Įteka Šiaurinė Dvina. Miestai – Archangelskas ir Severodvinskas.
Sloan dangaus apžvalga

**Sloan dangaus apžvalga** – šiaurės hemisferos žvaigždžių, galaktikų ir kvazarų iki 23 ryškio fotometrinio ir spektrinio tyrimo programa. Ši programa vykdoma 2,5 m skermens teleskopu Apače Pointo observatorijoje Sakramento kalnuose JAV, Naujosios Meksikos valstijoje.

Papildomai žadama daryti apie 1 mln. galaktikų ir 100 000 kvazarų iki 18 ryškio spektrus bei nustatyti jų raudoniuosius poslinkius ir nuotolius. Tai duos galimybę sudaryti trimatį Visatos planą iki maždaug 13,7 mlrd. švm nuotolio. Projektą yra numatyta baigti 2005 m. Jį finansuoja Alfredo Sloan’o fondas.
Kema

**Kema** () – upė Rusijoje, Vologdos srityje. Prasideda Kemos ežere, srities šiaurės vakaruose, teka į pietus. Srovė greita, daug slenksčių. Žiotyse smarkiai išplatėja, tampa Belojės ežero įlanka.

Didžiausi intakai – Indomanka (kairysis), Korba (dešinysis).

## Šaltiniai
Kovža

**Kovža** () – upė Rusijoje, Vologdos srityje.

Prasideda Kovžos ežere, srities šiaurės vakaruose. Natūralia vaga teka tik pirmus 10 km. Čia srovė greita, upė slenkstėta. Toliau upė įeina į Volgos–Baltijos vandens kelią – srovė sureguliuota, vaga pagilinta.

## Šaltiniai
Paulius Beliavičius

**Paulius Beliavičius** (g. 1988 m. balandžio 16 d. Kaune) – Lietuvos krepšininkas, rungtyniaujantis NKL, Marijampolės „Sūduvos“ klube.

Karjerą pradėjo 2005 m. Jonavos "SK Dextera" komandoje. NKL lygoje debiutavo 2005 m. Spalio 28 d. rungtynėse su namie žaidusia Druskininkų „Druskininkai“ ekipa. 2008 m. su Jonavos "SK Dextera" NKL užėmė 3 vietą.

2022 m. rugpjūčio pradžioje persikėlė į Marijampolės „Sūduvos“ klubą.

## Pasiekimai

* 2017 m. NKL bronzos laimėtojas.
* 2021 m. NKL tritaškių metimo konkurso laimėtojas.

## Nuorodos
* Basketnews.lt puslapis apie žaidėją
Hveda

**Hveda** (iš jorubų kalbos, angliškai vadinama: *Whydah*, prancūziškai: *Ouidah*), pagal sostinę dar vadinama **Savi**, **Sahe** – istorinė gbe valstybė Vakarų Afrikoje, Vergų krante (dabartinio Benino teritorijoje).

Hvedos kūrėjai yra etninė grupė **hvelai** (dar žinomi kaip *ferai*), kurie kalba hvelų kalba, priskiriama gbe kalbų fla-fera grupei. Šiuo metu priskaičiuojama apie 65 tūkst. hvelų.
## Istorija
Valstybė pajūryje susikūrė XVI a. pabaigoje augant jūrinės prekybos poreikiui. Ji konkuravo su kitomis stipriomis Vergų kranto valstybėmis, tokiomis, kaip Ardra šiaurėje, Jakinas rytuose, taip pat Aukso kranto valstybe Akvamu vakaruose. 1677–1681 Akvamu buvo užvaldžiusi Hvedą.

Tačiau šioje konkurencijoje Hveda XVII a. įgijo didelį pranašumą dėl savo patogios pozicijos. Valdant karaliui Hufon, ji tapo svarbiausiu vergų prekybos centru visoje Gvinėjos įlankoje ir kontroliavo apie 60 km ilgio pakrantės ruožą. Jos sostinė buvo vadinama Savi. Dideliame tarptautiškame mieste buvo leidžiama kurtis europiečių prekybos faktorijoms. Todėl čia buvo įsikūrę portugalų, olandų, britų, prancūzų prekybininkai. Portugalai vadino sostinę pagal karalystę, *Ajudá*, iš ko kilo vėlesnis miesto pavadinimas (dabar Uida).

XVII a. auganti Dahomėjos karalystė šiaurėje, siekdama įgyti vergų prekybos monopolį, 1727 m. užkariavo Hvedą ir ją prijungė prie savo imperijos. Sostinė buvo nusiaubta, o rūmai sugriauti. Nors tradicinė monarchija kurį laiką išlaikyta, valstybė niekada neatkūrė savo buvusių pozicijų.

## Valdovų sąrašas
Žinomi šie Savi Hvedos valdovai:
* 1671–1703 Ayohwan
* 1704–1708 Aysan
* 1708–1741 Hufon
* 1753–1774 Sagbe
* 1776–1802 Akanmou
* 1804–1819 Dèkpon
* 1820–1843 Dèdé
* 1844–1857 Dèdji
Selekcija

**Selekcija** – kompleksinis mokslas, kai siekiama padidinti žemės ūkio gamybos produktyvumą. Selekcija padeda sukurti naujas ir pagerinti esamas augalų ir gyvūnų veisles bei mikroorganizmų rases.

## Augalų selekcija
Pagrindiniai augalų selekcijos metodai yra hibridizacija ir atranka. Tokie metodai taikomi kartu. Paprastai yra 2 atrankos formos: masinė ir individualioji. Masinė atranka iš pradinės medžiagos atrenkama visa grupė individų, kurie turi pageidaujamus pokyčius. Masinė atranka dažniausiai taikoma kryžmadulkių augalų selekcijoje. Jos metodu negalima gauti genotipiškai vienarūšės medžiagos. Individualiąja atranka atrenkami individai su dominuojančiais požymiais ir auginami jų palikuonys. Tada labiausiai tinka savidulkiams. Gyvūnų selekcija pagrįsta paveldimuoju kintamumu bei atranka.

## Gyvūnų selekcija
Gyvūnų selekcijai yra svarbus eksterjeras – gyvulių išorinių formų suma. Gyvūnų prijaukinimas tai pirmasis selekcijos etapas. Vieni gyvuliai yra kilę iš laukinių protėvių. Prijaukinimas labai susilpnina natūralios atrankos kintamumą, kurį žmogus panaudojo jam reikalingų požymių dirbtinai atrankai. Vykdant gyvulių selekciją, svarbu žinoti jo genetinį tikslą.
Šeksna

**Šeksna** () – upė Rusijoje, Vologdos srityje, kairysis Volgos intakas. Įteka į Rybinsko tvenkinį prie Čerepoveco.

Iki XX a vidurio upė buvo ~395 km ilgio, bet, pastačius užtvankas ant Šeksnos ir Volgos, upės aukštupys ir žemupys buvo užtvindyti (Čerepoveco ir Rybinsko tvenkiniai). Upė įeina į Volgos-Baltijos vandens kelią ir Šiaurinės Dvinos vandens kelią.

## Šaltiniai
Drobūkštaliai

**Drobūkštaliai** – kaimas Šilalės rajono savivaldybėje, 1 km į rytus nuo Drobūkščių, dešiniajame Skurbyno krante.

## Istorija

Šis kaimas yra senesnis nei Drobūkščiai, o tiksliau senasis jų pavadinimas buvo būtent Drobūkštaliai. Žemėlapyje pažymėti 1938 m.

## Gyventojai

## Šaltiniai
Bokštai (Šilalė)

**Bokštai** – kaimas Šilalės rajono savivaldybėje, 3 km į šiaurės vakarus nuo Traksėdžio. 2 kilometrai į šiaurės rytus nuo kaimo yra Bokštų – Klabų durpynas.

Praslinkus frontui, čia buvusioje mokykloje trumpai mokytojavo partizanas Vladas Vyšniūnas–Aušrelė.

## Gyventojai

## Šaltiniai
GŠG

**GŠG** () – tarybinis, dabar rusiškas aviacinis keturvamzdis 7,62 mm kulkosvaidis, sukonstruotas KBP.

Pradėtas konstruoti 1968 m. Gamyklinis indeksas TKB-621.

Sukurtas kartu su kulkosvaidžiu JakB-12,7 sraigtasparniui Mi-24. Abu kulkosvaidžiai naudoti Mi-24 pakabinamuose konteineriuose GUV-8700, kurie turėjo vieną sparčiašaudį 12,7 mm kulkosvaidį JakB-12,7 ir du sparčiašaudžius 7,62 mm kulkosvaidžius GŠG-7,62.

Kulkosvaidžio keturi vamzdžiai sujungti į besisukantį bloką. Bloką suka dujinis variklis. Bloką įsuka spyruoklinis starteris, kuris energiją sukaupia serijos pabaigoje stabdant bloką ir iššaunant paskutinius du serijos šovinius. Kulkosvaidžio automatika varoma naudojant nukreiptas parako dujas.

## Nuorodos
* ГШГ-7,62. 7,62-мм четырехствольный пулемет
Kadžyga

**Kadžyga** – kaimas Šilalės rajono savivaldybėje, 5 km į šiaurės vakarus nuo Šilalės. Kaimas yra žemiau Lokystos užtvankos, piečiau jos santakos su Čyžupiu. Aukščiausias kaimo taškas yra prie užtvankos – 108,4 m virš jūros lygio.

## Gyventojai

## Šaltiniai
Kerbedžiai (Traksėdis)

**Kerbedžiai** – kaimas Šilalės rajono savivaldybėje, 3 km į šiaurę nuo Balsių, prie Ašučio intako ištakų, vakarinėje krašto kelio, jungiančio Laukuvą su Šilale.

## Gyventojai

## Šaltiniai
Suchona

**Suchona** () – upė Rusijoje, Vologdos srityje, kairioji Šiaurinės Dvinos ištaka.

Prasideda Kubenos ežere. Nuotėkis iš ežero reguliuojamas šliuzu. Aukštupyje slėnis platus, nuolydis nedidelis. Dėl nedidelio nuolydžio ir vandeningų intakų Vologdos ir Ležos, vanduo pavasarį teka atgal, į Kubenos ežerą. Vidurupyje slėnio gylis 80–100 m., yra slenksčių, akmens salelių. Vidutinis nuotėkis 39 km nuo žiočių – 456 m³/s, didžiausias – 6520 m³/s, mažiausias – 17,6 m³/s. Ties Didžiuoju Ustiugu Suchona susilieja su Jugu ir sudaro Šiaurinę Dviną.

Šiaurinės Dvinos vandens keliu sujungta su Volga. Laivuojama, tačiau kartais vasarą dėl vandens trūkumo laivyba nutrūksta.

Didžiausi intakai – Dvinica, Uftiuga (kairieji), Vologda, Leža, Tolšma (dešinieji).

Miestai prie Suchonos – Sokolas, Totma, Velikij Ustiugas.


Сухона. Разбойничий утёс.jpg|Slenkstėtas ruožas
Suchona3.jpg|Ties Did. Ustiugu
Dvina.jpg|Jugo ir Suchonos santaka


## Šaltiniai
Birmingamo kanalas

**Birmingamo kanalas** arba **BCN Main Line** – laivuojamas kanalas JK, Anglijoje, driekiasi nuo Birmingamo iki Vulverhamptono. Atsišakoja nuo Stafordširo ir Vusterširo kanalo, užsibaigia Vusterio ir Birmingamo kanale. Jungiasi su kitais smulkesniais kanalais. Ilgis 22 mylios.

## Šaltiniai
Lapkalnis (Šilalė)

**Lapkalnis** – kaimas Šilalės rajono savivaldybėje, 1 km į šiaurės rytus nuo Nevočių, dešiniajame Čyžupio krante. Kaimo kapinaitėse yra akmeninė koplytėlė, kurią 1911 m. sukūrė Pranas Karbauskas.

## Gyventojai

## Šaltiniai
Gūbriai

**Gūbriai** – kaimas Šilalės rajono savivaldybėje, 1 km į pietryčius nuo Nevočių. Gūbriuose stovi 1905 m. statyta akmeninė koplytėlė. Autorius akmentašys Pranas Karbauskas. Koplytėlė padaryta iš vientiso akmens.

## Istorija

Kaimas aprašomas 1562 m. Šiauduvos valsčiaus inventoriuje, 1590 m. – Raseinių teismo aktuose. 1923 metais čia buvo 53 sodybos ir 309 gyventojai. Prieš II pasaulinį karą buvo didžiausias Šilalės valsčiaus kaimas. Gūbriai dažnai minimi naujausių laikų Lietuvos istorijoje, nes šiame kaime gyveno aktyvi rezistentų Kentrų šeima. Visi šeši šeimos vaikai aktyviai priešinosi sovietinei valdžiai. vyriausiasis sūnus Jonas – Rutenis, subūrė partizanų grupę, nuo 1949 m. vadovavo Lukšto būriui, o nuo 1950 m. – Šalnos tėvūnijai.

## Gyventojai

;Žymūs žmonės
* Albinas Kentra (1929–2023), rezistentas, pedagogas, visuomenininkas.

## Šaltiniai
Uljanovsko mechanikos gamykla

**Uljanovsko mechanikos gamykla** (,* УМЗ*) – Rusijos įmonė Uljanovske, gaminanti karinę techniką. Koncerno *PVO Almaz-Antei* () dalis.

1951 m. įmonė įkurta kaip Uljanovsko automobilių gamyklos dalis, skirta karinei technikai gaminti. 1966 m. įmonė tapo savarankiška.

## Produkcija

### Karinė technika
UMZ gamino:
* 1966 – zenitinė savaeigė ZSU-23-4 *Šilka*. Dabar – modernizuoja į *Šilka-M4*
* 1967 – zenitinė raketų ir patrankų savaeigė *Kvadrat*. Dabar atlieka *Kvadrat* modernizaciją.
* 1980 – zenitinė raketų ir patrankų savaeigė *Buk*. Dabar – *Buk M1-2*.
* 1981 – zenitinė raketų ir patrankų savaeigė *Tunguska*. Dabar – *Tunguska-M1*.
* 1988 – radiotechninė sistema *Pancir*
* 2000 – radiotechninės sistemos *Orion*, *Ochota*

### Civilinė technika
* Medicininė technika – sterilizatoriai ir kt.
* Energetikos technika – degalų kokybės matuokliai, katilinių pakurų jutikliai ir kt.
* Automobilių detalės
* Metalo ir medžio apdorojimo staklės

## Nuorodos
* Ульяновский механический завод (Oficiali svetainė)
Leviškiai

**Leviškiai** – kaimas Šilalės rajono savivaldybėje, 4 km į šiaurės vakarus nuo Šilalės, dešiniajame Lokystos krante, prie jos intako žiočių. Kaime stūkso Leviškių piliakalnis.

## Gyventojai

## Šaltiniai
Norvainiai

**Norvainiai** – kaimas Šilalės rajono savivaldybėje, 1 km į pietus nuo Traksėdžio, dešiniajame Lyties krante.

## Gyventojai

## Šaltiniai
Rubaičiai (Šilalė)

**Rubaičiai** – kaimas Šilalės rajono savivaldybėje, 5 km į šiaurę nuo Šilalės. Dešiniajame Čyžupio krante, iš trijų pusių Reksvės upelio supamas, stūkso Rubaičių piliakalnis. Kalva nuo aukštumos atskirta 12 pločio grioviu, kalvos šlaitai statūs – 9 m aukščio, viršuje yra 55 su 25 m ilgio ir pločio aikštelė. Buvo ir pylimais, bet jie ariant nuskleisti iki 1,5 – 1 m aukščio.

## Istorija

1779 metais kaimas minimas Šilalės parapijos vizitacijos akte. 1867 metais čia buvo palivarkas.

## Gyventojai

## Šaltiniai
Openmoko

**Openmoko** – projektas, skirtas atviro kodo komunikatoriams. Jis susideda iš dviejų subprojektų - programinės įrangos kūrimo ir pačių telefonų kūrimo.

Pagrindinio projektų dalyvio, FIC siūlomi telefonai turi beveik fotografinės skiriamosios gebos (282 pikseliai į colį) prisilietimui jautrų ekraną, GPS, Bluetooth, šiuo metu ir WiFi. Greta SIM kortelės į juos galima įstatyti iki 8 Gb talpos Mikro-SD kortelę. Telefonuose naudojama pritaikyta Linux operacinė sistema, palaikanti tiek GTK tiek ir QT grafines sąsajas. Pirmasis telefonas (Neo 1973) buvo skirtas daugiausia telefonų programavimu besidomintiems specialistams. Jis šiuo metu visiškai išparduotas ir daugiau nebus gaminamas. Šiuo metu gaminamas FreeRunner siūlomas už maždaug 400 dolerių ir yra tinkamas naudoti kaip įprastinis sumanusis telefonas. OpenMoko FreeRunner turi 128 Mb operatyvinės ir 256Mb ilgalaikės atminties (neskaitant atminties kortelės). Jis naudoja 400 MHZ ARM architektūros Samsung procesorių.

## Sistemos atvirumas
Openmoko vartotojas gali savo nuožiūra įkelti ar pašalinti jame esančias programas, taip pat ir kurti naujas (patartina naudoti C). Tuo ši platforma labai skiriasi nuo kitų telefonų kur dažniausiai papildomų programų arba išvis negalima įkelti arba tokios programos yra palyginus apribotos (nepasiekia visų telefono resursų, būtina naudoti lėtesnes programavimo kalbas ir pan).

Atvira ne tik programinė, bet ir aparatinė dalis - visi programuotojui reikšmingi telefono komponentai pasiekiami per atvirus, žinomus komunikacijos standartus. Pavyzdžiui, momentiniai GPS duomenys bet kurios programos gali būti perskaityti tiesiog skaitant tekstą iš žinomoje atminties vietoje esančios bylos. SIM kortelę skaito ir mobilųjį ryšį tvarko papildomas vidinis procesorius kuriam siunčiamos sutartos tekstinės komandos (surinkti numerį, pasiųsti SMS, pakelti ragelį ir pan).

Telefono procesorius ne toks pat kaip stalinių kompiuterių, todėl įprastinės Linux programos iškart naudoti netinka. Tačiau projektas pateikia visus įrankius, kurių pagalba programas nesunku perkompiliuoti į telefonui suprantamą formą. Tikimasi jog laikui bėgant atsiras daug įvairių šiam telefonui skirtų programų, kurių galimybės gerokai pranoks tai ką galima rasti įprastiniuose "uždaruosiuose" telefonuose.

## Nuorodos
* www.openmoko.org - projekto tinklalapis
* 3d openmoko modelis  - gyvas openmoko pristatymas
Rubinavas

**Rubinavas** – kaimas Šilalės rajono savivaldybėje, 3 km į pietvakarius nuo Šilalės, abiejuose Lokystos krantuose, bet didesnioji dalis yra kairiajame. Kaimo pašonėje, ant Lokystos upės kairiojo kranto stūkso Rubinavo piliakalnis, dar vadinamas *Šarūnkalniu*. Prie jo yra stovyklavietė. 650 m į vakarus nuo piliakalnio yra Rubinavo liepų alėja. Kitoje pusėje Lokystos yra Rubinavo dvarvietės liekanos, auga 9 maumedžiai ir 5 m apimties tuopa, užakę tvenkiniai.

## Etimologija

Senasis kaimo pavadinimas – ***Žyliškė***. Dvarą iki sovietmečio valdė Povstankiai ir jų palikuonys.

Yra dvi Rubinavo vardo kilmės versijos. Pirmoji ta, kad carmečiu savininkai iškirto daug miškų aplink, todėl ir jų valda pavadinta nuo rusiško žodžio „rubit“ (). Antroji versija – 1941 m. užrašytas Mauricijaus Povstankio pasakojimas, kad dvaras pavadintas vienos senųjų dvarininkių dukros, gražuolės Rubinos garbei, o vėliau šį vardą perėmė ir kaimas.

## Gyventojai

## Šaltiniai
Pakasokis

**Pakasokis** – kaimas Šilalės rajono savivaldybėje, 5 km į šiaurės vakarus nuo Balsių, 1 km į rytus nuo Čyžupio upelio ištakų.

## Gyventojai

## Šaltiniai
Pėpliškė

**Pėpliškė** – kaimas Šilalės rajono savivaldybėje, 3 km į pietvakarius nuo Traksėdžio, abipus krašto kelio . Kaimo šiaurėje išteka Skurbynas.

## Gyventojai

## Šaltiniai
Šėrikai

**Šėrikai** – kaimas Šilalės rajono savivaldybėje, 1 km į vakarus nuo Šilalės, dešiniajame Lokystos krante. Tai – Šilalės priemiestinė gyvenvietė.

## Istorija

## Gyventojai

### Žymūs žmonės
* Šėrikuose gimė AV lietuvių visuomenės veikėjas, Lietuvos politinis veikėjas, publicistas, žurnalistas, redaktorius Leonardas Šimutis (1892–1975).

## Šaltiniai
Šiaudaliai

**Šiaudaliai** – kaimas Šilalės rajono savivaldybėje, 7 km į šiaurę nuo Šilalės, dešiniajame Dulkupio krante, prie jo žiočių į Lokystą. Praeina keliukas Nevočiai–Siauteliai. Šalia kaimo rastas archeologinis paminklas – Šiaudalių kapinynas.

## Istorija
Šiaudaliai minimi kryžiuočių karo kelių aprašymuose. XVIII a. pr. minima Šiaudalių tijūnystė. 1738 m. kaime gyveno 2 šeimos. XIX a. pab. priklausė Raseinių apskrities Konstantinovo valsčiui.

## Gyventojai

## Šaltiniai
Elektros variklis

**Elektros variklis** – energijos rūšies keitimo įtaisas, variklis, išnaudojant elektromagnetizmo principus, elektros energiją verčiantis mechanine sukimo momento energija. 

Paprasčiausias elektros variklis yra vielos ritė, kuri yra įtaisyta magneto ar elektromagneto magnetiniame lauke. Rite tekanti elektros srovė sukuria magnetinį lauką. Šie laukai traukia arba stumia vienas kitą, todėl ritė sukasi ir suka variklio veleną. Besisukanti ritė vadinama rotoriumi, arba inkaru, o stacionarus magnetas – statoriumi. Daugelyje variklių srovę į besisukančią ritę perduoda šepetėliai. Įrenginys, kuris jungia ritę ir šepetėlius yra vadinamas kolektoriumi.
Užsienis (Šilalė)

**Užsienis** – kaimas Šilalės rajono savivaldybėje, 3 km į vakarus nuo Bokštų, kairiajame Vėžaus upelio krante.

## Gyventojai

## Šaltiniai

*
Vabolės

**Vabolės** – kaimas Šilalės rajono savivaldybėje, 1 km į šiaurę nuo Balsių, vakarinėje kelio  pusėje. Kairiajame Ašučio krante stovi mūrinė Vabolių koplytėlė.

## Etimologija

Yra dvi versijos. Pirmoji – pavadinimas kilo nuo žodžio vabolė, reiškiančio juodvabalį. Antroji asmenvardinė kilmė, mat XV a. minima pavardė Vabolis.

## Istorija

Kaimas minimas nuo 1779 m. paminėjimo Šilalės parapijos vizitacijos akte. XIX a. Vabolių palivarkas priklausė Šilalės dvarui.

## Gyventojai

## Šaltiniai
Žąsinalis

**Žąsinalis** – kaimas Šilalės rajono savivaldybėje, 3 km į pietvakarius nuo Traksėdžio. Aukščiausias kaimo taškas – 117, 6 m.

## Gyventojai

## Šaltiniai
Šarkai

**Šarkai** – kaimas Šilalės rajono savivaldybėje, 1 km į pietvakarius nuo Traksėdžio, išsidėstęs palei kelią . Prie pat senkapio yra dabartinės kaimo kapinaitės, kuriose stovi 1932 metais statyta ir 1989 metais restauruota koplytėlė. Autorius – Antanas Skrinskis. Koplytėlės aukštis apie 3 m.

## Istorija

Pirmą kartą rašytiniuose šaltiniuose paminėti 1779 metais, tačiau kaime yra senkapis, kuriame rasti III–VI a. kapai.

## Gyventojai

## Šaltiniai
Siauteliai

**Siauteliai** – kaimas Šilalės rajono savivaldybėje, 2 km į vakarus nuo Kuodaičių, kairiajame Lokystos krante. 

## Gyventojai

## Šaltiniai
Žąsinas

**Žąsinas** – kaimas Šilalės rajono savivaldybėje, 2 km į pietus nuo Traksėdžio, prie kelio . Aukščiausias kaimo taškas – 125,8 m virš jūros lygio.

## Istorija

Pirmą kartą kaimas minimas 1561 m. Pajūrio valsčiaus inventoriuje. Nuo 1585 m. minimas Žąsino dvaras. Kaime yra 1976–1979 m. tyrinėtas III–IV ir IX–XII a. kapinynas. Tiesiog ant senkapio yra senos kaimo kapinės, kuriose laidota iki 1953 m. Jose stovi mūrinė koplytėlė, ji pastatyta buvusioje Žąsino bažnyčios vietoje, ji minima viename Raseinių žemės teismo akte. 1993 m. koplytėlė atnaujinta.

### Pavadinimo kilmė

Vardą kaimui davė Žąsinalio (Žąsinuko) upelis.

## Gyventojai

## Šaltiniai
Dahomėjos karalystė

**Dahomėja** (dar: **Danhomė**) – istorinė fonų valstybė Vakarų Afrikoje, Vergų krante (dabartinio Benino ir Togo teritorijoje). Egzistavo 1600–1894 m.

## Istorija
Dahomėjos valdovų dinastija kildino save iš Ardros. Pasak legendos, vienas Ardros valdovų XVII a. pradžioje turėjo tris brolius, kurie ėmė valdyti tris skirtingas sritis: vienas liko Ardroje, kitas įsikūrė Adžačėje, o trečiasis buvo Gangnihesu, kuris tapo pirmuoju Agbomės srities karaliumi ahosu. Jo tolimesnis įpėdinis Vegbadža šioje srityje įkūrė Abomėjos miestą, kuris tapo Dahomėjos karalystės sostine.

Vegbadža buvo žinomas kaip valdovas, kuris taip pat sukūrė valstybės valdymo sistemą, biurokratiją, pradėjo daug įstatymų, standartizavo valstybinį kultą, kurie būdingi vėlesnei Dahomėjos valstybei.

Vegbadžos įpėdiniai Akaba ir Agadža padėjo pamatus militaristinei šalies ekspansijai ir pavertė ją tikra to meto imperija, valdžiusią visą Vergų krantą. Dahomėja užkariavo didžiausią iki tol valstybę Ardrą, o vėliau – Hvedą, kas leido jai prieiti prie jūros ir monopolizuoti vergų prekybą. Tuo metu buvo panaudotos amazonių armijos, kurios pasirodė labai sėkmingos.

Per Dahomėjos istoriją valdė 12 įteisintų karalių (ne visi pripažįstami). Valstybė nuolat turtėjo, kadangi sugebėjo tiekti europiečiams daugybę vergų, kuriuos gaudavo vykdydama užkariavimus ir grobiamuosius žygius.

Pradedant 1890 m. prasidėjo kolonijiniai Prancūzų-Dahomėjos karai, kuriais Prancūzija siekė įgyti Vergų kranto teritoriją. 1894 m. Dahomėja pralaimėjo, o jos paskutinis karalius Behanzinas buvo nuverstas nuo sosto.

## Visuomenė ir valdymas
Dahomėjos visuomenė buvo skirstoma į keturias klases: vergai (iš karo belaisvių), tarnai (kilę iš vergų, bet gimę Dahomėjoje), laisvieji ir aristokratai.

Valdovas *ahosu* buvo absoliutus viešpats, kuriam priklausė visa žemė ir žmonės. Egzistavo paprotys, kad kiekvienas valdovas turėdavo statydintis naujus rūmus, o senuosiuose buvo laidojamas senasis valdovas. Su juo buvo laidojamos jo žmonos.
Juodoji dėmė

**„Juodąja dėme“** kelių eismo saugumo prasme vadinama vieta, kur dažnai vyksta eismo įvykiai. Jie įvyksta dėl įvairių priežasčių, pvz., dėl staigaus posūkio tiesiame kelyje, kai nematomas priešpriešinis eismas, prastai matomos sankryžos, prastai matomų ar uždengtų kelio ženklų.

Lietuvoje juodąja dėme vadinamas 500 metrų kelio ruožas, kuriame per ketverius metus įvyko ne mažiau kaip 4 įskaitiniai eismo įvykiai. Įskaitiniu eismo įvykiu laikomas toks eismo įvykis, per kurį žūsta ar sužalojami žmonės. Juodosios dėmės nustatomos ir ištiriamos ne rečiau kaip kas 2 metai.
 
Grafiškai pateikiant „juodąsias dėmes“ sudaromas „juodųjų dėmių“ žemėlapis. Jį Lietuvos automobilių kelių direkcijos prie Susisiekimo ministerijos užsakymu sudaro valstybės įmonė Transporto ir kelių tyrimo institutas.

Duomenys apie eismo įvykius kaupiami Vidaus reikalų ministerijos duomenų bazėje. Transporto ir kelių tyrimo institutas duomenis gauna iš Informatikos ir ryšių departamento prie VRM.

## Nuorodos
* Lietuvos „Juodųjų dėmių“ žemėlapis
* Juodųjų dėmių nustatymo ir šalinimo gatvėse ir vietinės reikšmės keliuose metodika